
[bookmark: 15.“የህግ_ጥሰት”_ማለት_በማዕከሉ_የሚሰጡ_አገልግሎቶችን_በመስ]15. “የህግ ጥሰት” ማለት በማዕከሉ የሚሰጡ አገልግሎቶችን በመስጠት ሂደት የሚፈጸም የደንብና የአሰራር ስርዓት አለማክበር ነው፡፡
[bookmark: 16.“የህግ_ተገዢነት”_ማለት_በስራ_ላይ_ባሉ_አዋጆች፣_ህጎችና_]16. “የህግ ተገዢነት” ማለት በስራ ላይ ባሉ አዋጆች፣ ህጎችና ደንቦች አማካይነት የሚሰጡ አገልግሎቶች ህጋዊነት በአገልግሎት ሰጪና ተገልጋዩ ዘንድ ማረጋገጥ ነው፡፡
[bookmark: 17.“አገልግሎት_ሰጭ_እናት_ተቋም”_ማለት_ለተገልጋይ_አገልግሎት]17. “አገልግሎት ሰጭ እናት ተቋም” ማለት ለተገልጋይ አገልግሎት ለመሥጠት ብቃትና ሥነ-ምግባር ያላቸውን ሰራተኞች በተዘጋጀ መስፈርት መሰረት የሚመድብ የመንግስት መስሪያቤት፣ በመንግስት ለሶስተኛ ወገን በውል የተላለፉ ሥራዎችን የሚያከናውን የግል ተቋም እና የመንግስት ልማት ድርጅት ነው፡፡
18. “የሥራ ኃላፊ” ማለት የማዕከሉን ሥራ በቅርበት የሚመራ ማለት ነው፡፡
19. “ሠራተኛ”  ማለት በመሶብ ማዕከል አገልግሎት ውስጥ ተመድቦ የሚሠራ ማለት ነው፡፡
[bookmark: 20.“ሰው”_ማለት_በተፈጥሮ_የሰውነት_አካል_ያለው_ህጋዊ_ሰውነት]20. “ሰው” ማለት በተፈጥሮ የሰውነት አካል ያለው ህጋዊ ሰውነት ነው፡፡
3. የፆታ አገላለጽ
      በዚህ መመሪያ በወንድ ጾታ የተገለጸው የሴትን ጾታንም ያጠቃልላል፡፡

4. የተፈፃሚነት ወሰን
ይህ መመሪያ በበቤጉ መሶብ አንድ ማዕከል አገልግሎት ዋና መስሪያቤት በሚያገለግሉ የማዕከላቱ ሠራተኞች እና የሥራ ክፍሎች ላይ ተፈጻሚ ይሆናል፡
ክፍል ሁለት
5. የማዕከሉ የክትትል እና የምዘና ሥርዓት፣ ሥልጣንና  ኃላፊነት

1. የክትትል ሥርዓት ይዘት

ክትትል ማለት በአገልግሎት አሰጣጥ ሂደት የአገልግሎት ጥራት፣ ጊዜ እና ግባዓት መቅረቡን ወይም መከናወኑን ክፍተቶችና ጉድለቶች ካሉ የክፍተቱን ምንጭ ለማወቅና ወቅታዊ የማስተካከያ እርምጃ ለመውሰድ በቅርብ ኃላፊ፣ በባልደረባ፣ በፈጻሚ እና በአስፈጻሚ አካላት ቀጣይነት ባለው ሁኔታ ወይም በተከታታይ የሚደረግ የአሰራር እና የአፈፃጸም ፍተሻ እና ድጋፍን ያጠቃልላል።
2. የምዘና ሥርዓት ይዘት

ምዘና በታቀደ መሰረት መፈጸሙን ወይም የሚጠበቀውን ውጤት፣ ስኬት እና ፋይዳ ማስገኘቱን ለማወቅ፤ ስለአፈጻጸሙም ቅልጥፍነትና እና ውጤታማነት ለማረጋገጥ አስፈላጊውን የውሳኔ ሃሳብ ለማመንጨት በእቅድ ላይ ተመስርቶ የሚካሄድ የአፈጽጸም መፈተሻ ስርዓት፤ ምዘና ከሚከናወንበት ጊዜ አንጻር፣ ከሚያካሂደው አካል አንጻር እና ከሚሸፍነው ስፋት አንጻር በዝርዝር ማየትን የሚያጠቃልል ነው።
3. ስልጣንና ተግባር

ማዕከሉ ስራዎችን ዕለት በዕለት መከታተል፤ የሚያጋጥሙ ክፍተቶችን ለይቶ መፍትሄ እንዲያገኝ ማመላከት እንዲሁም ስራዎች ዕቅድን መሰረት ባደረገ መሰረት የመገምገም ስልጣን አለው።
4. የአገልግሎት ሰጪ ኃላፊነት

[bookmark: የማዕኩልን_የሥራ_አፈጻጸም_ክትትልና_ምዘና_ስራ_በበላይነት_የመም]የማዕኩልን የሥራ አፈጻጸም ክትትልና ምዘና ስራ በበላይነት የመምራት፣ የማስተባበር፣ የመመርመር፣ የመተንተን ስልጣን የስራ ክፍሉ ሲሆን የስራውን ግልጽነት፣ ተጠያቂነት፣ ገለልተኝነት በማረጋገጥ በታዩ ችግሮች እና ክፍተቶች ላይ የማስተካከያ የእርምት እርምጃ በዋና ስራ አስፈጻሚ እንዲወሰድ የማድረግ ኃላፊነት አለበት፡፡

6. የክትትልና ምዘና የሰራ ክፍል ተግባራት እና ኃላፊነቶች

1. ከእናት ተቋማት ጋር የመግባቢያ ሰነድና የሰርቪስ ስምምነቶች በማዕከሉ ሃላፊ በኩል እንዲፈረም ያደርጋል፣

2. በማዕከሉና	በእናት	ተቋማት	መካካል	የተፈረመው	የመግባቢያና	የሰርቪስ	ስምምነት ተግባራዊነት ይከታተላል፣

3. የአፈጻጸም ሪፖርት ያዘጋጃል፣ይመዝናል፣የማዕኩሉን አጠቃላይ አፈጻጸም በመገምገም ምክረ ሃሳብ ያቀርባል፣

4. ከሚመለከታቸው ተቋማት ወይም ግለሰቦች አስፈላጊ መረጃዎች እንዲቀርብ ያደረጋል፣
5. በሚመለከተው ስራ ክፍል ወይም ሃላፊ ተገቢው ማሻሻያ መደረጉን ወይም ምክረ ሃሳቡ መተገበሩን ይከታተላል፣

6. ለክትትልና ምዘና ስራ አሰፈላጊ የሆኑ ሌሎች ተጨማሪ መረጃዎችና ሰነዶች እንዲሁም ማብራሪያ እንዲሰጥበት የሥራ ትዕዛዝ ሊሰጥ ይችላል፣ ትዕዛዙ ስለመፈጸሙ ክትትል ያደርጋል፣

7. የላቀ አፈጻጸም ያላቸውን ስራ ክፍሎች እና ባለሙያዎች በማወዳደር እና በመለየት ለበላይ ኃላፊ በማቅረብ የላቀ አፈጻጸም ሽልማት እንዲጸድቅ ያደርጋል፣
8. በዚህ መመሪያ መሰረት የክትትልና ምዘና የአሰራር ማኑዋል እንዲዘጋጅ ያደረጋል፣


7. የክትትልና ምዘና የስራ ግንኙነት ያለመግባባትና የቅሬታ አፈታት ስርዓት
1. የክትትልና ምዘና የሰራ ክፍል በሚያከናውነው ተግባር ለሚከሰቱ ያለመግባባቶች ከማዕከሉ ሌሎች ስራ ክፍሎች ጋር አግባብነት ባለው የአሰራር ሥርዓት መሰረት የስራ ግንኙነት ያደረጋል፣

2. በማዕከሉ እና በእናት ተቋማት ከአገልግሎት አሰጣጥ ጋር በተያያዘ የሚፈጠር ያለመግባባት ችግር በተቋማቱ መካካል በተፈረመ የመግባቢያ እና የሰርቪስ ስምምነት ሰነድ መሰረት ያለመግባባቱ በቅድሚያ እንዲፈታ ያደርጋል፤

3. በተራ ቁጥር 1 መሰረት ያልተፈታ ያለመግባባት ችግር ሲያገጥም በተቋማቱ የበላይ አመራር ችግሩ እንዲፈታ ይደረጋል፣

4. በተራ ቁጥር 1እና2 መሰረት ያልተፈታ ያለመግባባት ችግር በመደበኛ ፍርድ ቤት እንዲፈታ ይደረጋል፣

5. በሰራተኛና በማዕከሉ ተገልጋይ መካካል ከአገልግሎት አሰጣጥ ጋር በተያያዘ ያለመግባባት ከተፈጠር በቅድሚያ በማዕከሉ የስነ ምግባር መመሪያ መሰረት በማዕከሉ የአገልግሎትና ቅሬታ አፈታት ስራ ክፍል እንዲፈታ ይደረጋል፤
6. በማዕከሉ ሰራተኛ እና በእናት ተቋሙ መካከል የስነምግባር ወይም የአገልግሎት አሰጣጥ ችግር ከተፈጠረ ችግሩ በእናት ተቋሙ የአሰራርና የስነምግባር ደንብ መሰረት እንዲፈታ ይደረጋል፣

7. የማዕከሉ ሰራተኛ ከአገልግሎት አሰጣጥ እና ከክትትልና ምዘና ጋር በተያያዘ ቅሬታ ካለው ቅሬታውን ለአገልግሎትና ቅሬታ አፈታት ስራ ክፍል በኩል በቅሬታው ላይ ውሳኔ እንዲሰጥበት ይደረጋል፣

8. በተራ ቁጥር 6 በቅሬታ ሰሚ ውሳኔ ያልተሰማማ ሰራተኛ ይግባኙን በ10 የስራ ቀናት ውስጥ ለማዕከሉ ዋና ስራ አስፈጻሚ አቅርቦ የመጨረሻ ውሳኔ እንዲሰጥበት ይደረጋል፣ በዚህ ውሳኔ ያልተስማማ አካል ወደ መደበኛ ስልጣን ላለው የህግ አካል አቤቱታውን የማቅረብ መብቱ የተጠበቀ ነው፡፡

8. ልዩ ልዩ ድንጋጌዎች
1.  መመሪያውን ስለማሻሻል

ይህ መመሪያ ከሚፈጥረው የአዳዲስ ቴክኖሎጂ እና አሰራር ስርዓት ሁኔቶች እና ከተጠቃሚዎች ፍላጎትና እርካታ አንጻር ማሻሻል አስፈላጊ ሆኖ ከተገኘ ማዕከሉ በማንኛውም ጊዜ መመሪያውን የማሻሻል ስልጣን አለዉ።
2. ተፈጻሚነት ስለማይኖራቸው ሕጎች

ከዚህ መመሪያ ጋር የሚቃረን ማንኛውም መመሪያ ወይም ልማዳዊ አሠራር በዚህ መመሪያ ውስጥ የተካተቱትን ጉዳዮች በተመለከተ ተፈጻሚ አይሆንም፡፡

ይህ መመሪያ ቀደም ሲል በተሰሩ ስራዎች ላይ ተፈጻሚ የሚሆነው ስራዎቹ ከመመሪያው ጋር ተቃራኒ ሆነው እስካልተገኙ ድረስ ነው፡፡
3. መመሪያው የሚፀናበት ጊዜ፡-

ይህ መመሪያ ከ-----------------------ቀን 2018 ዓ.ም ጀምሮ ተግባራዊ ይሆናል፡፡


አሶሳ ----------ቀን 2018 ዓ.ም

ጌታሁን አብዲሳ ሌንጫ
የቤኒሻንጉል ጉሙዝ ክልል የሲቪል ሰርቪስ ቢሮ ኃላፊ

